钦定古今图书集成/理学汇编/经籍典/第088卷 > 日知录 > 《不远复》
## 钦定古今图书集成/理学汇编/经籍典/第088卷 > 日知录 > 《不远复》

《复》之初九，动之初也。自此以前，喜怒哀乐之未发也，
至一阳之生而动矣，故曰：“《复》。其见天地之心乎！”颜子
体此，故有不善未尝不知，知之未尝复行，此慎独之
学也。回之为人也，择乎《中庸》，夫亦择之于斯而已。是
以不迁怒，不贰过。

其在凡人，则《复》之初九，日夜之所息，平旦之气，其好
恶与人相近也者几希，苟其知之，则扩而充之矣。故
曰：“《复》小而辨于物。”